**Porin Ässien SM-liigakausi 2013–2014** oli jääkiekkoseura Porin Ässien 38. kausi jääkiekon SM-liigassa ja 46. kausi Suomen jääkiekon korkeimmalla sarjatasolla. Edellisellä kaudella Ässät oli voittanut seurahistoriansa kolmannen Suomen mestaruuden kaatamalla finaaleissa Tapparan. Mestaruus oli ensimmäinen 35 vuoteen. Tämän myötä Ässien kausi alkoi kotona Lukkoa vastaan mestaruusviirin nostamisella Isomäen jäähallin kattoon. Kausi sujui Ässiltä heikosti, sillä joukkueen sijoitus oli runkosarjassa kolmanneksi viimeinen. Vähemmän pisteitä keräsivät vain TPS ja KalPa.

Joukkueen muutokset
-------------------

Joukkue koki suurta vaihtuvuutta mestaruuskauden jälkeen. Valmennuksessa päävalmentaja Karri Kivi oltiin jo tammikuussa päätetty jättää ilman jatkosopimusta ja tilalle palkattiin TPS:stä Pekka Virta. Apuvalmentajat Mikael Kotkaniemi ja Pasi Kaukoranta vaihtoivat myös maisemaa. Kaukoranta otti vetovastuun Ässien A-junioreista ja Kotkaniemi sai paikan Keravalta HCK:n päävalmentajana. Tilalle tulivat Virran luottomies Sami Karppinen ja Ässien oma kasvatti Jere Härkälä.

Ykkösmaalivahti Antti Raanta oli lähtenyt NHL:ään. Kakkosmaalivahtina pelannut Juha Järvenpää siirtyi puolestaan Ilvekseen. Tilalle hankittiin Ässien vuoden 2006 hopeajoukkueeseen kuulunut Juuso Riksman ja hänelle aisapariksi Mestis-joukkue Peliitoista Rasmus Rinne.

Kenttäpelaajissa tapahtui myös suuria muutoksia muun muassa koko ykköskentän poistumisen muodossa. Hyökkäyksestä Joel Armia lähti Buffalo Sabresin organisaatioon, Veli-Matti Savinainen puolestaan KHL:ään. Keskushyökkääjä Stephen Dixon oli myyty jo siirtorajalla. Lisäksi kokenut Aki Uusikartano ei mahtunut uuden valmennuksen suunnitelmiin ja meni täten pelaamaan Lukkoon. 

### Uudet hankinnat

Uusista hankinnoista yhdysvaltalaiselta Colby Cohenilta odotettiin paljon, mutta tämä ei sopeutunut lainkaan Suomeen ja Poriin, vaan häipyi vähin äänin ja täysin yllättäen takaisin kotimaisemiinsa. Kärkihyökkääjiksi Ässät hankki aikaisemman kauden lyhyeltä visiitiltä tutun Dragan Umicevicin sekä Ässien mittapuulla kovan luokan hankinnan Niklas Hagmanin. Hagman ja Umicevic muodostivatkin hyvän tutkaparin. Lisäksi Ässät hankki pidempiaikaiseksi projektiksi suunnitellun slovenialaisen Žiga Jegličin. Hänen visiittinsä jäi tosin vajaan kauden mittaiseksi, koska hän pyysi siirtoa vuodenvaihteessa. Syynä oli pitkälti se, että juuttuminen varsin pieneen rooliin Porissa ei ainakaan edesauttanut pääsemistä Slovenian olympiajoukkueeseen, ja Saksan DEL:ssä hän olisi ollut paremmin maajoukkueen valmentajien nähtävillä. Ykköskentän sentteriksi kaavailtu, Kärpissäkin pelannut Kamil Kreps kärsi kauden mittaan loukkaantumisista eikä muutoinkaan täyttänyt häneen kohdistettuja odotuksia. Kauden pelimäärä jäikin hänen osaltaan vain 39 otteluun. 

Syyskuun lopulla Ässät hankki Norjan GET-ligaenista ruotsalaispuolustaja Alexander Ribbenstrandin. Kuten jo etukäteen osattiin odottaa, tasoero Suomen ja Norjan liigojen välillä oli liian suuri, eikä Ribbenstrandista ollut joukkueelle juurikaan hyötyä. Niinpä hän sai jatkaa matkaansa Ruotsin Allsvenskaniin yhdeksän ilman tehopisteitä pelatun ottelun jälkeen. Lokakuussa Ässät täydensi puolustustaan kanadalaisella Danny Groulxilla. Hän oli pelannut aikaisemmalla kaudella AHL:ssä, mutta ollut alkukauden 2013–2014 pelaamatta. Profiililtaan Groulxin oli tarkoitus olla hyökkäävä puolustaja, jolla on hyvä laukaus. Alkukauden pelaamattomuus näkyi kuitenkin miehen otteissa, ja myös tämä arpa osoittautui tyhjäksi. Heti ensimmäisessä ottelussaan Lukkoa vastaan hän oli kentällä viiden takaiskumaalin aikana. Groulxin saldoksi kertyi 14 pelatusta ottelusta tehot 1+1. Niinpä hänkin sai lähteä vähin äänin takaisin kotikonnuilleen. Helmikuun lopulla Ässät ilmoitti virallisesti purkaneensa Groulxin sopimuksen.

Groulxin lisäksi Ässät hankki Jokereista lainasopimuksella lupaavan isokokoisen puolustaja Petteri Lindbohmin. Ässät olisi halunnut pitää hänet, mutta Jokerit halusi ottaa hänet takaisin marraskuun lopulla. Lindbohm teki Ässissä 19 ottelussa pisteet 1+4. Tammikuussa Dallas Starsin organisaatiosta Ässiin siirtyi käytännössä ilmaisella lainasopimuksella 25-vuotias laitahyökkääjä Austin Smith. Smithin paras ominaisuus oli luistelunopeus. Sopeutumisessa eurooppalaiseen pelityyliin oli kuitenkin hieman opettelemista.

Omista junioreista kauden aikana Ässien edustusjoukkueeseen nostettiin neljä hyökkääjää. Heistä eniten vastuuta saivat Ville Ahlgren ja Juho Lammikko. Lisäksi puolustaja Aleksi Laine pääsi pelaamaan edustuksen riveissä runkosarjan viimeisen ottelun, koska samaan aikaan A-junioreilla oli luvassa ensimmäisen pudotuspelikierroksen ottelu.

Runkosarja
----------

Mestaruuskauden jälkeen Ässät ei onnistunut jatkamaan menestymistä, vaan sijoitus runkosarjassa oli kolmanneksi viimeinen TPS:n ja KalPan jälkeen. Pistesaldoksi jäi lopulta 67 pistettä. Viimeisestä pudotuspelipaikasta Ässät jäi 20 pisteen päähän. Varsinaisen peliajan voittoja ja tehtyjä maaleja Ässät keräsi toiseksi vähiten, varsinaisen peliajan häviöitä ja päästettyjä maaleja puolestaan toiseksi eniten. Pistepörssissä Ässien parhaimmat pistemiehet Niklas Hagman (21+17=38) ja Dragan Umicevic (5+33=38) sijoittuivat sijoille 15 ja 17. Maalipörssissä Hagman sijoittui 21 osumalla kuudenneksi ollen samalla tasamaaleissa Tapparan Josh Greenin ja JYPin Ossi Louhivaaran kanssa. Syöttöpörssissä Umicevic sijoittui 33 syöttöpisteellä viidenneksi ollen tasoissa Pelicansin Tyler Redenbachin kanssa. Ässien jäähytilaston kärkinimi Jyri Marttinen voitti 160 rangaistusminuutillaan SM-liigan jäähypörssin.

Ässät kaatoi avausottelussaan Lukon selvin numeroin 4–0. Tämän jälkeen Ässät hävisi vieraissa TPS:lle ja HIFK:lle. Kausi alkoi kotivoitoilla ja vierastappioilla, sillä viisi ensimmäistä kotiottelua Ässät voitti ja ensimmäiset kuusi vierasottelua hävisi. Rytmiin tuli muutos lokakuun puolenvälin tienoilla, kun Ässät voitti vieraissa Pelicansin. Lokakuussa Ässillä oli kolmen ja neljän ottelun voittoputket, kunnes marraskuussa alkoi seitsemän ottelun mittainen tappioputki. Putki katkesi marraskuun lopulla, mutta jatkui yhden voitetun ottelun jälkeen kahdeksalla ottelulla. Tappioputki katkesi uudelleen vasta uuden vuoden puolella, kun kolme ensimmäistä vuoden 2014 ottelua päättyivät Ässien voittoon. Kauden loppupuolella Ässät pelasi viisi ottelua putkeen, joissa toinen joukkue jäi ilman maaleja. Putken aikana Ässät jätti nollille kotonaan HIFK:n ja SaiPan, mutta jäi itse nollille vieraissa Tapparaa, Bluesia ja Lukkoa vastaan. Kauden kaksi viimeistä ottelua päättyivät molemmat murskatappioon, kun Ässät hävisi kotonaan Jokereille 2–7 ja vieraissa Pelicansille 6–2.

Porin Ässien joukkue 2013–2014
------------------------------

| Maalivahdit |
| --- |
| Numero |  | Pelaaja | Hanskakäsi | Syntymävuosi | Syntymäpaikka |
|
| **29** | Suomi | Rasmus Rinne | V | 1990 | Hyvinkää, Suomi |
|
| **34** | Suomi | Juuso Riksman | V | 1977 | Helsinki, Suomi |
|
| **35** | Suomi | Niklas Kekki | V | 1993 | Pori, Suomi |
|
| **40** | Suomi | Eero Voipio | V | 1995 | Pori, Suomi |

| Puolustajat |
| --- |
| Numero |  | Pelaaja | Kätisyys | Syntymävuosi | Syntymäpaikka |
|
| **7** | Suomi | Aleksi Laine | V | 1995 | Pori, Suomi |
|
| **9** | Suomi | Valtteri Parikka | V | 1994 | Järvenpää, Suomi |
|
| **22** | Ruotsi | Alexander Ribbenstrand | V | 1987 | Tukholma, Ruotsi |
|
| **24** | Suomi | Miko Malkamäki | V | 1988 | Kokkola, Suomi |
|
| **25** | Yhdysvallat | Colby Cohen | O | 1989 | Villanova, Pennsylvania, Yhdysvallat |
|
| **33** | Suomi | Tommi Taimi | O | 1990 | Pori, Suomi |
|
| **39** | Suomi | Petteri Lindbohm | V | 1993 | Helsinki, Suomi |
|
| **44** | Kanada | Danny Groulx | O | 1981 | LaSalle, Quebec, Kanada |
|
| **47** | Suomi | Tapio Sammalkangas | V | 1980 | Tampere, Suomi |
|
| **52** | Suomi | Ville Uusitalo | V | 1979 | Espoo, Suomi |
|
| **58** | Suomi | Jyri Marttinen | V | 1982 | Jyväskylä, Suomi |
|
| **63** | Suomi | Patrik Parkkonen | V | 1993 | Porvoo, Suomi |

| Hyökkääjät |
| --- |
| Numero |  | Pelaaja | Kätisyys | Syntymävuosi | Syntymäpaikka |
|
| **8** | Slovenia | Žiga Jeglič | O | 1988 | Kranj, Slovenian ST, Jugoslavia |
|
| **10** | Suomi | Niklas Hagman | V | 1979 | Helsinki, Suomi |
|
| **11** | Suomi | Tuomas Huhtanen | V | 1987 | Noormarkku, Suomi |
|
| **14** | Suomi | Sami Lähteenmäki | V | 1989 | Loppi, Suomi |
|
| **16** | Yhdysvallat | Austin Smith | O | 1988 | Dallas, Texas, Yhdysvallat |
|
| **20** | Suomi | Niko Ojamäki | O | 1995 | Pori, Suomi |
|
| **21** | Suomi | Ville Ahlgren | V | 1993 | Pori, Suomi |
|
| **28** | Tšekki | Kamil Kreps | O | 1984 | Litoměřice, Tšekkoslovakia |
|
| **31** | Suomi | Mika Niemi | O | 1988 | Pori, Suomi |
|
| **45** | Suomi | Oskari Lehtinen | V | 1994 | Turku, Suomi |
|
| **49** | Suomi | Tuomas Pihlman | V | 1982 | Espoo, Suomi |
|
| **53** | Suomi | Sami Mutanen | V | 1984 | Joensuu, Suomi |
|
| **72** | Suomi | Severi Sillanpää | O | 1988 | Pori, Suomi |
|
| **80** | Ruotsi | Christian Söderström | V | 1980 | Sundsvall, Ruotsi |
|
| **81** | Suomi | Eero Elo | O | 1990 | Rauma, Suomi |
|
| **82** | Suomi | Juho Lammikko | V | 1996 | Noormarkku, Suomi |
|
| **84** | Ruotsi | Dragan Umicevic | V | 1984 | Dubica, Jugoslavia |
|
| **93** | Suomi | Henri Heino | V | 1986 | Lahti, Suomi |

Valmentajat
-----------

* Suomi Pekka Virta (päävalmentaja)
* Suomi Jere Härkälä (valmentaja)
* Suomi Sami Karppinen (valmentaja)
* Suomi Melina Niemi (valmentaja)
* Suomi Jaakko Rosendahl (maalivahtivalmentaja)

Pelaajatilastot
---------------

### Kenttäpelaajat

Lähde: QuantHockey

| # | Pelaaja | Pelipaikka | Ottelut | Maalit | Syötöt | Pisteet | +/- | Rangaistusminuutit |
| --- | --- | --- | --- | --- | --- | --- | --- | --- |
| 1. | Suomi Niklas Hagman | hyökkääjä | 44 | 21 | 17 | **38** | -3 | 36 |
| 2. | Ruotsi Dragan Umicevic | hyökkääjä | 52 | 5 | 33 | **38** | -2 | 18 |
| 3. | Suomi Mika Niemi | hyökkääjä | 60 | 7 | 19 | **26** | -22 | 32 |
| 4. | Suomi Sami Lähteenmäki | hyökkääjä | 46 | 16 | 8 | **24** | 0 | 16 |
| 5. | Suomi Tommi Taimi | puolustaja | 53 | 7 | 17 | **24** | +3 | 40 |
| 6. | Suomi Henri Heino | hyökkääjä | 60 | 13 | 10 | **23** | -5 | 20 |
| 7. | Suomi Sami Mutanen | hyökkääjä | 60 | 7 | 12 | **19** | 0 | 24 |
| 8. | Suomi Severi Sillanpää | hyökkääjä | 60 | 7 | 9 | **16** | +2 | 34 |
| 9. | Tšekki Kamil Kreps | hyökkääjä | 39 | 5 | 11 | **16** | -5 | 20 |
| 10. | Suomi Ville Uusitalo | puolustaja | 60 | 2 | 14 | **16** | -12 | 46 |
| 11. | Suomi Eero Elo | hyökkääjä | 57 | 8 | 6 | **14** | -16 | 16 |
| 12. | Yhdysvallat Austin Smith | hyökkääjä | 28 | 6 | 7 | **13** | -5 | 20 |
| 13. | Suomi Tuomas Huhtanen | hyökkääjä | 57 | 6 | 7 | **13** | -6 | 68 |
| 14. | Suomi Miko Malkamäki | puolustaja | 56 | 1 | 11 | **12** | -3 | 22 |
| 15. | Suomi Jyri Marttinen | puolustaja | 56 | 4 | 7 | **11** | -6 | 160 |
| 16. | Suomi Tuomas Pihlman | hyökkääjä | 35 | 6 | 4 | **10** | -15 | 24 |
| 17. | Suomi Petteri Lindbohm | puolustaja | 19 | 1 | 4 | **5** | +3 | 8 |
| 18. | Suomi Ville Ahlgren | hyökkääjä | 31 | 2 | 2 | **4** | -4 | 6 |
| 19. | Slovenia Žiga Jeglič | hyökkääjä | 32 | 2 | 2 | **4** | -1 | 18 |
| 20. | Suomi Tapio Sammalkangas | puolustaja | 24 | 1 | 3 | **4** | -7 | 41 |
| 21. | Suomi Valtteri Parikka | puolustaja | 39 | 1 | 3 | **4** | -15 | 18 |
| 22. | Suomi Patrik Parkkonen | puolustaja | 23 | 0 | 3 | **3** | +1 | 10 |
| 23. | Kanada Danny Groulx | puolustaja | 14 | 1 | 1 | **2** | -7 | 12 |
| 24. | Suomi Oskari Lehtinen | hyökkääjä | 9 | 0 | 2 | **2** | -1 | 0 |
| 25. | Ruotsi Christian Söderström | hyökkääjä | 11 | 0 | 2 | **2** | -3 | 4 |
| 26. | Suomi Rasmus Rinne | maalivahti | 34 | 0 | 2 | **2** | – | 2 |
| 27. | Yhdysvallat Colby Cohen | puolustaja | 5 | 0 | 1 | **1** | -2 | 2 |
| 28. | Suomi Juho Lammikko | hyökkääjä | 20 | 0 | 1 | **1** | -4 | 0 |
| 29. | Suomi Juuso Riksman | maalivahti | 31 | 0 | 1 | **1** | – | 6 |
| 30. | Suomi Aleksi Laine | puolustaja | 1 | 0 | 0 | **0** | -1 | 0 |
| 31. | Suomi Niko Ojamäki | hyökkääjä | 5 | 0 | 0 | **0** | 0 | 0 |
| 32. | Ruotsi Alexander Ribbenstrand | puolustaja | 9 | 0 | 0 | **0** | -6 | 4 |

### Maalivahdit

| Pelaaja | Ottelut | Voitot | Häviöt | Nollapelit | Maalit/ottelu | Torjuntaprosentti |
| --- | --- | --- | --- | --- | --- | --- |
| Suomi Rasmus Rinne | 34 | 8 | 20 | 4 | **2,55** | 91,3% |
| Suomi Juuso Riksman | 31 | 8 | 12 | 2 | **3,00** | 90,3% |

Lähteet
-------

* Porin Ässien SM-liigakausi 2013–2014 Elite Prospects -verkkosivustolla (englanniksi)
* Porin Ässien SM-liigakausi 2013–2014 The Internet Hockey Databasessa (HockeyDB.com) (englanniksi)

### Viitteet

1. 1 2  Joukkuetilastot - Runkosarja 2013-2014 *liiga.fi*. Jääkiekon SM-liiga Oy. Viitattu 16.7.2018.
2. ↑  Pelaajatilastot - Perustilastot - Runkosarja 2013-2014 *liiga.fi*. Jääkiekon SM-liiga Oy. Viitattu 16.7.2018.
3. ↑  Porin Ässät - Pistepörssi 2013-2014 *quanthockey.com*. QuantHockey - NHL-tilastot. Viitattu 6.1.2022.